НАЦРТ

На основу члана 6,7, 9. и 10. Закона о финансирању локалне самоуправе (Сл.гласник РС бр. 62/06, 47/11, 93/12, 83/16 и 104/16 – др. закон, 96/2017-усклађени дин. изн., 89/2018-усклађени дин. изн.и 95/2018-др.закон) и члана 40. став 1. тачка 3. Статута општине Оџаци (Сл.лист општине Оџаци, 02/2019), Скупштина општине Оџаци, на својој \_\_\_\_\_\_\_\_\_\_\_\_\_седници, одржаној дана \_\_\_\_\_\_\_\_\_\_\_\_\_\_\_\_године, донела је

**О Д Л У К У**

**О НАКНАДАМА ЗА УСЛУГЕ КОЈЕ ОПШТИНСКА УПРАВА**

 **ВРШИ ДРУГИМ ЛИЦИМА**

**Члан 1.**

Овом Одлуком утврђује се висина накнаде за услуге које Општинска управа врши на захтев других лица:

**За списе и радње из области личног стања грађана плаћа се накнада и то:**

1. За закључење брака у службеним просторијама Општинске управе и седиштима у матичним подручјима:

- у радно време 600,00 динара

- ван радног времена 1.200,00 динара

 2. За излазак ван службених просторија ради закључења брака од стране матичара:

 - за стара и болесна лица 1200,00 динара

 - за остала лица 12.000,00 динара

**За списе и радње из области општих послова плаћа се накнада и то:**

1. Увид у списе предмета који се налазе у архиви 100,00 динара по сату

2. Увид у пројкектну документацију која се налази у архиви 220,00 динара по сату

3. Издавање преписа из архиве по сваком листу 110,00 динара

4. За опомену којом се ообвезник позива да плати таксу 110,00 динара

5. За фотокопирање по страници – 5,00 динара

**За списе и радње из области урбанизма, грађевинских послова (за све категорије и класификационе ознаке објеката) и заштите животне средине, плаћа се накнада и то:**

1. За издавање и измену локацијских услова- 1050,00 динара

2. За преглед објеката за рушење по захтеву странке и то:

 по објекту – 1.000,00 динара

3. За вођење поступка исељења бесправно усељених лица – 15.000,00 динара

4. За поступак за доношење Одлуке о изради Урбанистичког плана за правна и физичка лица – 160.000,00 динара

5. За поступак издавања потврда о етажирању по м2 и то:

 - за физичка лица – 15,00 динара

 - за правна лица – 20,00 динара

6. За одлагање грађевинског отпада на локацији по решењу надлежног органа по 1 м3 одложеног отпада – 500 динара.

7. Потврда о усклађености пројекта парцеллације/препарцелације са важећом планском документацијом 2200,00 динара

8. Потврда да урбанистички пројекат није у супротности са важећом планском документацијом 2200,00 динара

 **Члан 2.**

Под другим лицима из става 1. члана1. ове Одлуке подразумевају се сва правна и физичка лица.

**Члан 3.**

Накнада се не плаћа за списе и радње у поступку остваривања права из области друштвене бриге о деци и социјалне заштите, као и у вези са школовањем ученика и студената.

**Члан 4.**

Евиденцију о извршеним услугама из члана 1. Ове Одлуке води организациона јединица Општинске управе која врши услуге.

Корисници услуга дужни су уплаћивати утврђени износ, пре извршења услуге.

Уплата накнаде врши се уплатницом или електронски, у корист уплатног рачуна јавних прихода буџета општине Оџаци.

**Члан 5.**

Обвезник плаћања накнаде је корисник услуге.

За плаћање накнаде, обрачун камате за доцњу у плаћању, принудну наплату, примењују се одредбе Закона о пореском поступку и пореској администрацији.

**Члан 6.**

Ступањем на снагу ове Одлуке престаје да важи Одлука о накнадама за услуге које општинска управа врши другим лицима (Сл.лист општине Оџаци,17/2018).

 **Члан 7.**

Ова Одлука ступа на снагу осмог дана од дана објављивања у„Службеном листу општине Оџаци“.

**СКУПШТИНА ОПШТИНЕ ОЏАЦИ**

Број:

Дана:

О Џ А Ц И

 Председник Скупштине,

 Горан Ђаковић.

О б р а з л о ж е њ е

Правни основ за доношење ове одлуке налази се у њеној преамбули.

 Разлози за њено доношене:

 Закон о финасирању локалних самоуправа уређује начин обезбеђивања средстава локалним самоуправама. Стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом.

 Одлука се доноси након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину, а изузетно и у случају доношења, односно измене закона или другог прописа којим се уређују изворни приходи јединице локалне самоуправе.

 Разлог за доношење ове одлуке је потреба усаглашавања са Законом о републичким административним таксама („Службени гласник РС“ 50/2018, 95/2018 и 38/2019), и Законом о финансирању локалне самоуправе (Сл.гласник РС бр. 62/06, 47/11, 93/12, 83/16 и 104/16 – др. закон, 96/2017-усклађени дин. изн., 89/2018-усклађени дин. изн.и 95/2018-др.закон).

 Средства за спровођење ове одлуке нису потребна.